Ann Beate Tempelhaug

Ann Beate Tempelhaug (født 1954 i Mosjøen i Nordland) er en norsk keramiker, bosatt i Søgne i Vest-Agder.  Hun arbeider som keramiker, med hovedvekt på dreiing og modellering i steingods og porselen.Harald Solberg: Norsk kunsthåndverkere Agder, s. 32 og 56.

Tempelhaug er utdannet ved Kunst- og designhøgskolen i Bergen (tidligere Bergen Kunsthåndverksskole),  med diplomeksamen i 1981. Hun flyttet til Søgne i 1992, og etablerte seg der med eget verksted sammen med sin ektefelle Eirik Gjedrem, som også er keramiker.Torgeir Eikeland: «Brennende kjærlighet i prestegården» i Fædrelandsvennen, 27. juni 2014, s. 35 I årene som fulgte, deltok hun på en rekke gruppe- og separatutstillinger og mottok flere stipender. I 1985 mottok hun Bergen kommunes kunstnerstipend, og i 1991 mottok hun Statens treårige arbeidsstipend.  Hun er innkjøpt av Norsk kulturråd flere ganger, Riksgalleriet, KODE kunstmuseene i Bergen, Sørlandets kunstmuseum, Nordenfjeldske Kunstindustrimuseum,  Sogn og Fjordane Kunstmuseum og Vestlandske kunstindustrimuseum.  Utsmykninger av henne, finnes blant annet på Gullfaks C-plattformen,  Det juridiske fakultet (UiB), Bibliotek og idrettshall i Vestnes, Møre og Romsdal,  Bjønnes omsorgssenter, Nøtterøy og på Postterminalbygget i Mosjøen.

I de senere år har Tempelhaug hatt flere større separatutstillinger. Hennes arbeider – ofte fat i stort format – blir beskrevet som skulpturelle og monumentale, gjerne med sarte tegninger og fargenyanser i overflaten.Bomuldsfabriken kunsthall: «Det er ingen natt mer», 13. desember 2015,  http://bomuldsfabriken.no/artendal_program/ann-beate-tempelhaug/ (besøkt 4. august 2016) På senhøsten 2015 viste Bomuldsfabriken Kunsthall, avd. ARTendal  en separatutstilling med hennes kunst med tittelen Det er ingen natt mer. Våren 2016 ble hun valgt ut til å delta på messen Collective Design Fair i New York i regi av Galleri Format.Anne Gunn Pedersen: «Ann Beate Tempelhaug stiller ut i New York», Søgne og Songdalen budstikke på nett, 5. april 2016, http://www.bsnett.no/  (besøkt 4. august 2016)

Ann Beate Tempelhaug har vært medlem i Kunstnerisk råd i Format, Oslo (1991-1994) og i kunstnerisk råd ved  Agder Kunstsenter ( tidligere Sørlandets Kunstnersenter) 1995-1996. Hun er medlem i Norske kunsthåndverkere Agder.

 Referanser 

Kategori:Norske kunsthåndverkere
Kategori:Norske keramikere
Kategori:Personer fra Vefsn kommune